CELEX: 32010D0737
Language: hu
Date: 2010-12-02 00:00:00
Title: 2010/737/EU: A Bizottság határozata ( 2010. december 2. ) a poliészter bevonatú és a plasztiszol bevonatú acéllemezek tekintetében az egyes építési termékek tűzzel szembeni viselkedés szerinti osztályainak megállapításáról (az értesítés a C(2010) 389. számú dokumentummal történt)  EGT-vonatkozású szöveg

3.12.2010   
            
            
               HU
            
            
               Az Európai Unió Hivatalos Lapja
            
            
               L 317/39
            
         A BIZOTTSÁG HATÁROZATA
   (2010. december 2.)
   a poliészter bevonatú és a plasztiszol bevonatú acéllemezek tekintetében az egyes építési termékek tűzzel szembeni viselkedés szerinti osztályainak megállapításáról
   (az értesítés a C(2010) 389. számú dokumentummal történt)
   (EGT-vonatkozású szöveg)
   (2010/737/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre (1) és különösen annak 20. cikke (2) bekezdésének a) pontjára,
   az Építésügyi Állandó Bizottsággal folytatott konzultációt követően,
   mivel:
   
               (1)
            
            
               A 89/106/EGK irányelv előirányozza, hogy az építmények nemzeti, regionális és helyi szinten eltérő védelmi szintjének figyelembevétele érdekében szükséges lehet az értelmező dokumentumokban olyan osztályokat megállapítani, amelyek a termékek egyes alapvető követelmények tekintetében tanúsított viselkedésének felelnek meg. Ezek a dokumentumok a 89/106/EGK irányelv (2) értelmező dokumentumairól szóló bizottsági közlemény formájában jelentek meg.
            
         
               (2)
            
            
               A tűzvédelemre vonatkozó alapvető követelmény tekintetében a 2. sz. értelmező dokumentum felsorol több, egymással összefüggő intézkedést, amelyek együttesen meghatározzák a tagállami szinten kialakítandó tűzvédelmi stratégiákat.
            
         
               (3)
            
            
               A 2. sz. értelmező dokumentumban meghatározott egyik intézkedés szerint egy adott területen a tűz és a füst kialakulását és terjedését azzal kell visszaszorítani, hogy korlátozzák annak lehetőségét, hogy az építési termékek hozzájáruljanak a tűz teljes kifejlődéséhez.
            
         
               (4)
            
            
               E korlátozás mértéke csak a termékek által a végső felhasználás során tűzzel szemben tanúsított ellenállás mértékével fejezhető ki.
            
         
               (5)
            
            
               Az építési termékek tűzzel szembeni viselkedés alapján történő osztályozása tekintetében a 89/106/EGK tanácsi irányelv végrehajtásáról szóló, 2000. február 8-i 2000/147/EK bizottsági határozat (3) harmonizált megoldásként osztályozási rendszert fogadott el.
            
         
               (6)
            
            
               A poliészter bevonatú és plasztiszol bevonatú acéllemezek esetében alkalmazni kell a 2000/147/EK határozatban megállapított osztályozást.
            
         
               (7)
            
            
               A 2000/147/EK határozatban megállapított osztályozáson belül számos építési termék és/vagy anyag tűzzel szembeni viselkedése egyértelműen meghatározott és a tagállamok tűzvédelmi hatóságai által kellőképpen ismert ahhoz, hogy ne legyen szükség e konkrét jellemző vizsgálatára,
            
         ELFOGADTA EZT A HATÁROZATOT:
   1. cikk
   A melléklet meghatározza azokat az építési termékeket és/vagy anyagokat, amelyek külön vizsgálat nélkül megfelelnek a „tűzzel szembeni viselkedésre” vonatkozó valamennyi követelménynek.
   2. cikk
   E határozat melléklete meghatározza azokat a konkrét osztályokat, amelyekbe a különböző építési termékeket és/vagy anyagokat a tűzzel szembeni viselkedés tekintetében a 2000/147/EK határozattal elfogadott osztályozási rendszer szerint be kell sorolni.
   3. cikk
   A termékeket szükség szerint végső felhasználásuk szempontjából kell értékelni.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2010. december 2-án.
      
         
            a Bizottság részéről
         
         Antonio TAJANI
         
            alelnök
         
      
   
   
      (1)  HL L 40., 1989.2.11., 12. o.
   
      (2)  HL C 62., 1994.2.28., 1. o.
   
      (3)  HL L 50., 2000.2.23., 14. o.
   
      MELLÉKLET
      E melléklet táblázatai olyan építési termékeket és/vagy anyagokat sorolnak fel, amelyek a tűzzel szembeni viselkedésre vonatkozó valamennyi követelményt kielégítik, és nem igényelnek további vizsgálatot.
      
         1. táblázat
      
      
         Egyetlen rétegként (hátsó szigetelés nélkül) használt poliészter bevonatú acéllemezek tűzzel szembeni viselkedés szerinti osztályai
      
      
                  Termék
               
               
                  Fémbevonatú acéllemez „t” névleges vastagsága
                  (mm)
               
               
                  Profil
               
               
                  Osztály (1)
                  
               
            
                  Fémbevonatú acéllemez, profilozott vagy lapos, „t” névleges vastagságú (mm), tűznek kitett felülete maximum 25 μm névleges vastagságú poliészter bevonattal bevonva, az EN 14782 és az EN 10169 vonatkozó részének megfelelően, amennyiben a bevonat tömege legfeljebb 70 g/m2, PCS-e pedig legfeljebb 1,0 MJ/m2.
                  A tűznek nem kitett acéllemez-felületnek lehet szerves bevonata, feltéve, hogy e bevonat vastagsága legfeljebb 15 μm, PCS-e pedig legfeljebb 0,7 MJ/m2.
               
               
                  0,40 ≤ t ≤ 1,50
               
               
                  Lapos vagy profilozott (2)
                  
               
               
                  A1
               
            
                  Használt jelölés: PCS = égéshő.
               
            
         
      
         2. táblázat
      
      
         Plasztiszol bevonatú acéllemezek tűzzel szembeni viselkedés szerinti osztályai
      
      
                  Termék (3)
                  
               
               
                  Fémbevonatú acéllemez „t” névleges vastagsága
                  (mm)
               
               
                  A felépítésre vonatkozó részletek
               
               
                  Osztály (4)
                  
               
            
                  Fémbevonatú acéllemez, profilozott vagy lapos, „t” névleges vastagságú (mm), tűznek kitett felülete maximum 200 μm névleges vastagságú plasztiszol bevonattal bevonva, a bevonat tömege ≤ 300 g/m2, PCS-e pedig ≤ 7,0 MJ/m2.
                  A tűznek nem kitett acéllemez-felületnek lehet szerves bevonata, feltéve, hogy e bevonat vastagsága ≤ 15 μm, PCS-e pedig ≤ 0,7 MJ/m2.
               
               
                  0,55 ≤ t ≤ 1,00
               
               
                  Egyetlen rétegként (hátsó szigetelés nélkül) vagy ásványgyapottal a hátoldalán, felépítés részeként (amely lehet dupla réteg) használt lapos vagy profilozott termék. Ha profilozott termékről van szó, a profilozott (hullámosított) felület nem lehet nagyobb, mint a termék össz(fedő)területének kétszerese.
                  Az ásványgyapotnak legalább a következő osztályba kell tartoznia: A2-s1,d0. Az ásványgyapotnak legalább 100 mm vastagságúnak kell lennie, kivéve, ha a közvetlenül az ásványgyapot mögött lévő anyag (ha van ilyen) legalább a következő osztályba tartozik: A2-s1,d0.
                  A tartószerkezetnek legalább a következő osztályba kell tartoznia: A2-s1,d0.
               
               
                  C-s3,d0
               
            
                  Használt jelölés: PCS = égéshő.
               
            
         (1)  A 2000/147/EK határozat mellékletének 1. táblázatában meghatározott osztály.
      
         (2)  A profilozott (hullámosított) felület nem lehet nagyobb, mint a termék össz(fedő)területének kétszerese.
      Használt jelölés: PCS = égéshő.
      
         (3)  A névleges vastagságra vonatkozó tűréshatároknak meg kell felelniük az EN 14782-ben és az EN 14783-ban hivatkozott, vonatkozó szabványoknak.
      
         (4)  A 2000/147/EK határozat mellékletének 1. táblázatában meghatározott osztály.
      Használt jelölés: PCS = égéshő.